CELEX: 32017D0971
Language: et
Date: 2017-06-08 00:00:00
Title: Nõukogu otsus (EL) 2017/971, 8. juuni 2017, millega kehtestatakse ELi täitevvolitusteta sõjaliste ÜJKP missioonide plaanimise ja juhtimise kord ning muudetakse otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), ja otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA)

9.6.2017   
            
            
               ET
            
            
               Euroopa Liidu Teataja
            
            
               L 146/133
            
         NÕUKOGU OTSUS (EL) 2017/971,
   8. juuni 2017,
   millega kehtestatakse ELi täitevvolitusteta sõjaliste ÜJKP missioonide plaanimise ja juhtimise kord ning muudetakse otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), ja otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu on kindlaks teinud, et on vaja tugevdada ELi täitevvolitusteta sõjaliste missioonide plaanimist ja juhtimist.
            
         
               (2)
            
            
               Nõukogu leppis oma 6. märtsi 2017. aasta järeldustes lühiajalise eesmärgina kokku, et luuakse sõjaliste missioonide plaanimise ja juhtimise teenistus (MPCC) ELi sõjalise staabi koosseisus Brüsselis, mis vastutab strateegilisel tasandil täitevvolitusteta sõjaliste missioonide operatiivplaanimise ja juhtimise eest ning tegutseb poliitika- ja julgeolekukomitee poliitilise kontrolli ja strateegilise juhtimise all.
            
         
               (3)
            
            
               Äsja loodud MPCC töötab paralleelselt ja koordineeritult tsiviilmissioonide plaanimise ja juhtimise teenistusega, eeskätt ühise toetuse koordineerimise üksuse kaudu.
            
         
               (4)
            
            
               Nõukogu otsustas oma 6. märtsi 2017. aasta järeldustes, et ELi sõjalise staabi peadirektor on MPCC direktor ning täidab sellel ametikohal missioonide ülema ülesandeid ka täitevvolitusteta sõjalistes missioonides, sealhulgas kolmes ELi väljaõppemissioonis (EUTM) Somaalias, Malis ja Kesk-Aafrika Vabariigis, kooskõlas MPCC direktori pädevust käsitleva dokumendiga.
            
         
               (5)
            
            
               Nõukogu kiitis oma 6. märtsi 2017. aasta järeldustes samuti heaks ettepanekud strateegiliste prognooside ja järelevalve kohta, mille kaudu saab toetada nõukogu, liidu välisasjade ja julgeolekupoliitika kõrget esindajat (kõrge esindaja) ning poliitika- ja julgeolekukomiteed nende vastavate ülesannete täitmisel seoses täitevvolitusteta sõjaliste missioonidega ning mida teostaksid Euroopa välisteenistuse asjakohased kriisiohjestruktuurid, muu hulgas missioonide ülema ja kõnealuste struktuuride korrapärase suhtlemise ja koordineerimise teel strateegilisel poliitilisel tasandil, ilma et see piiraks käsuliini kohaldamist.
            
         
               (6)
            
            
               Nõukogu kiitis 8. juunil 2017 heaks ELi sõjalise staabi, sealhulgas MPCC pädevust käsitleva konsolideeritud dokumendi. Selles pädevust käsitlevas dokumendis austatakse ELi sõjalise staabi eripära ja selle funktsioonide erisusi kooskõlas nõukogu otsuse 2010/427/EL, (1) millega määratakse kindlaks Euroopa välisteenistuse korraldus ja toimimine, artikli 4 lõike 3 punktiga a, nagu neid on kohandatud vastavalt uuele nõukogu poolt heaks kiidetud juhtimise ja kontrolli korrale, ja sellega asendatakse enam mitte kohaldatav ELi sõjalise staabi pädevust käsitlev dokument, mis on esitatud nõukogu otsuse 2001/80/ÜVJP (2) (Euroopa Liidu sõjalise staabi moodustamise kohta) lisas. Seega täidab MPCC talle uue pädevust käsitleva konsolideeritud dokumendiga antud ülesandeid.
            
         
               (7)
            
            
               Selleks et MPCC saaks täita oma ülesandeid, eelkõige seoses ELi väljaõppemissioonidega Somaalias, Malis ja Kesk-Aafrika Vabariigis, on tehtud vajalikud ettevalmistused.
            
         
               (8)
            
            
               Nõukogu peaks vastavalt sellele kehtestama täitevvolitusteta sõjaliste missioonide plaanimise ja juhtimise korra ning muutma nende kolme missiooni käsuliini.
            
         
               (9)
            
            
               MPCC direktor peaks täitma operatsiooni ülema ülesandeid vastavalt nõukogu otsusele (ÜVJP) 2015/528, millega luuakse mehhanism Euroopa Liidu sõjalise või kaitsepoliitilise tähendusega operatsioonide ühiste kulude rahastamise haldamiseks (Athena) (3).
            
         
               (10)
            
            
               ELi väljaõppemissioonide missiooni vägede juhatajad peaksid ühinema missioonide ülema poolt poliitika- ja julgeolekukomiteele esitatavate kolmandate riikide osalemist käsitlevate soovitustega, kui see on asjakohane.
            
         
               (11)
            
            
               Ilma et see piiraks käsuliini kohaldamist, peaksid ELi missiooni vägede juhatajad saama asjakohasel juhul ELi eriesindajatelt ning piirkonnas asuvatelt asjaomastelt liidu delegatsioonidelt kohapealset olukorda käsitlevaid poliitilisi juhiseid.
            
         
               (12)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Taani ei osale käesoleva otsuse rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   1.   ELi täitevvolitusteta sõjaliste missioonide operatiivplaanimise ja juhtimise ülesanne sõjalisel strateegilisel tasandil antakse sõjaliste missioonide plaanimise ja juhtimise teenistuse (MPCC) direktorile.
   2.   Operatsioonitandri tasandil juhib iga täitevvolitusteta sõjalist missiooni selle loomisel ELi missiooni vägede juhataja, kes tegutseb MPCC direktori kui missioonide ülema juhtimise all.
   3.   MPCC direktor täidab täitevvolitusteta sõjaliste missioonide ülema ülesandeid poliitika- ja julgeolekukomitee poliitilise kontrolli ja strateegilise juhtimise all kooskõlas aluslepingu artikliga 38.
   Artikkel 2
   1.   MPCC toetab kooskõlas juhtimist käsitlevate kokkulepitud ELi põhimõtetega ja ELi sõjalise staabi pädevust käsitleva läbivaadatud dokumendiga MPCC direktorit missioonide ülema ülesannete täitmisel paikse, väljaspool missiooni toimumiskohta asuva juhtimis- ja kontrollistruktuurina sõjalisel strateegilisel tasandil, vastutades täitevvolitusteta sõjaliste missioonide operatiivplaanimise ja juhtimise, sealhulgas liidu vägede koostamise, väljasaatmise, ülalpidamise ja tagasitoomise eest.
   2.   Kui missioon luuakse, abistab operatsioonitandril ELi missiooni vägede juhatajat missiooni vägede peakorter.
   Artikkel 3
   MPCC direktor täidab missioonide ülema ülesannete täitmisel operatsiooni ülema ülesandeid vastavalt otsusele (ÜVJP) 2015/528.
   Artikkel 4
   Nõukogu otsust 2010/96/ÜVJP (4) muudetakse järgmiselt.
   
               1)
            
            
               Artikli 2 lõiked 1 ja 2 asendatakse järgmistega:
               „1.   EUTM Somalia missiooni ülem on sõjaliste missioonide plaanimise ja juhtimise teenistuse (MPCC) direktor.
               2.   EUTM Somalia ELi missiooni vägede juhatajaks nimetatakse brigaadikindral Maurizio Morena.“
            
         
               2)
            
            
               Artikli 3 lõiked 1 ja 3 asendatakse järgmistega:
               „1.   MPCC on paikne sõjalise strateegilise tasandi juhtimis- ja kontrollistruktuur väljaspool operatsioonitandrit ning vastutab EUTM Somalia operatiivplaanimise ja juhtimise eest.
               2.   EUTM Somalia missiooni vägede peakorter asub Muqdishos ja see tegutseb ELi missiooni vägede juhataja juhtimise all. Selle hulka kuulub Nairobis asuv kontaktbüroo.
               3.   Missiooni vägede peakorteri Brüsselis asuv tugiüksus lisatakse MPCC koosseisu, kuni MPCC on saavutanud täieliku tegevusvõime.“
            
         
               3)
            
            
               Artikli 5 lõike 1 neljanda lause keskel asendatakse sõnad „ELi missiooni ülema“ sõnadega:
               „ELi missiooni vägede juhataja“.
            
         
               4)
            
            
               Artikli 5 lõike 3 teise lausesse lisatakse sõnade „oma koosolekutele“ ette järgmised sõnad:
               „ja ELi missiooni vägede juhataja“.
            
         
               5)
            
            
               Artikli 6 lõike 2 teise lausesse lisatakse sõnade „oma koosolekutele“ ette järgmised sõnad:
               „ja ELi missiooni vägede juhataja“.
            
         
               6)
            
            
               Artikli 7 lõige 2 asendatakse järgmisega:
               „2.   Ilma et see piiraks käsuliini kohaldamist, saab ELi missiooni vägede juhataja ELi eriesindajalt Aafrika Sarvel kohapealset olukorda käsitlevaid poliitilisi juhiseid, mis on kooskõlastatud piirkonnas asuvate asjaomaste liidu delegatsioonidega.“
            
         
               7)
            
            
               Artikli 8 lõikesse 2 lisatakse sõnade „ja ELi sõjalise komitee“ ette järgmised sõnad:
               „, kes konsulteerib ELi missiooni vägede juhatajaga,“.
            
         
               8)
            
            
               Artikli 11 lõikesse 5 lisatakse lause lõppu järgmised sõnad:
               „ja/või ELi missiooni vägede juhatajale.“
            
         
               9)
            
            
               Artikli 13 lõikes 2 asendatakse sõnad „ELi missiooni ülema“ sõnadega:
               „ELi missiooni vägede juhataja“.
            
         Artikkel 5
   Nõukogu otsust 2013/34/ÜVJP (5) muudetakse järgmiselt.
   
               1)
            
            
               Artikli 2 lõiked 1 ja 2 asendatakse järgmistega:
               „1.   EUTM Mali missiooni ülemaks on sõjaliste missioonide plaanimise ja juhtimise teenistuse (MPCC) direktor.
               2.   EUTM Mali missiooni ELi vägede juhatajaks nimetatakse brigaadikindral Peter Devogelaere.“
            
         
               2)
            
            
               Artikli 3 lõiked 1 ja 2 asendatakse järgmistega:
               „1.   MPCC on paikne sõjalise strateegilise tasandi juhtimis- ja kontrollistruktuur väljaspool operatsioonitandrit ning vastutab EUTM Mali operatiivplaanimise ja juhtimise eest.
               2.   EUTM Mali missiooni vägede peakorter asub Malis ja see tegutseb ELi missiooni vägede juhataja juhtimise all.
               3.   Missiooni vägede peakorteri Brüsselis asuv tugiüksus lisatakse MPCC koosseisu, kuni MPCC on saavutanud täieliku tegevusvõime.“
            
         
               3)
            
            
               Artikli 5 lõike 1 neljanda lause lõpus asendatakse sõnad „ELi missiooni ülemate“ sõnadega:
               „ELi missiooni vägede juhatajate“.
            
         
               4)
            
            
               Artikli 5 lõike 3 teise lausesse lisatakse sõnade „oma koosolekutele“ ette järgmised sõnad:
               „ja ELi missiooni vägede juhataja“.
            
         
               5)
            
            
               Artikli 6 lõike 2 teise lausesse lisatakse sõnade „oma koosolekutele“ ette järgmised sõnad:
               „ja ELi missiooni vägede juhataja“.
            
         
               6)
            
            
               Artikli 7 lõige 2 asendatakse järgmisega:
               „2.   Ilma et see piiraks käsuliini kohaldamist, saab ELi missiooni vägede juhataja Euroopa Liidu eriesindajalt Sahelis kohapealset olukorda käsitlevaid poliitilisi juhiseid, mis on kooskõlastatud Bamakos asuva liidu delegatsiooni juhiga.“
            
         
               7)
            
            
               Artikli 8 lõikesse 2 lisatakse sõnade „ja ELi sõjalise komitee“ ette järgmised sõnad:
               „, kes konsulteerib ELi missiooni vägede juhatajaga,“.
            
         
               8)
            
            
               Artikli 11 lõikesse 5 lisatakse lause lõppu järgmised sõnad:
               „ja/või ELi missiooni vägede juhatajale“.
            
         Artikkel 6
   Nõukogu otsust (ÜVJP) 2016/610 (6) muudetakse järgmiselt.
   
               1)
            
            
               Artikli 2 lõiked 1 ja 2 asendatakse järgmistega:
               „1.   EUTM RCA missiooni ülemaks on sõjaliste missioonide plaanimise ja juhtimise teenistuse (MPCC) direktor.
               2.   EUTM RCA missiooni ELi vägede juhatajaks nimetatakse brigaadikindral Herman Ruys.“
            
         
               2)
            
            
               Artikli 3 lõiked 1 ja 2 asendatakse järgmistega:
               „1.   MPCC on paikne sõjalise strateegilise tasandi juhtimis- ja kontrollistruktuur väljaspool operatsioonitandrit ning vastutab EUTM RCA operatiivplaanimise ja juhtimise eest.
               2.   EUTM RCA missiooni vägede peakorter asub Banguis ja see tegutseb missiooni vägede juhataja juhtimise all.
               3.   Missiooni vägede peakorteri Brüsselis asuv tugiüksus lisatakse MPCC koosseisu, kuni MPCC on saavutanud täieliku tegevusvõime.“
            
         
               3)
            
            
               Artikli 5 lõike 1 neljandas lauses asendatakse sõnad „ELi missiooni ülemate“ sõnadega:
               „ELi missiooni vägede juhatajate“.
            
         
               4)
            
            
               Artikli 5 lõike 3 teise lausesse lisatakse sõnade „oma koosolekutele“ ette järgmised sõnad:
               „ja ELi missiooni vägede juhataja“.
            
         
               5)
            
            
               Artikli 6 lõike 2 teise lausesse lisatakse sõnade „oma koosolekutele“ ette järgmised sõnad:
               „ja ELi missiooni vägede juhataja“.
            
         
               6)
            
            
               Artikli 7 lõige 2 asendatakse järgmisega:
               „2.   Ilma et see piiraks käsuliini kohaldamist, saab ELi missiooni vägede juhataja liidu Kesk-Aafrika Vabariigi delegatsiooni juhilt kohapealset olukorda käsitlevaid poliitilisi juhiseid.“
            
         
               7)
            
            
               Artikli 7 lõikes 4 asendatakse sõnad „ELi missiooni ülema“ sõnadega:
               „ELi missiooni vägede juhataja“.
            
         
               8)
            
            
               Artikli 8 lõikesse 2 lisatakse sõnade „ja ELi sõjalise komitee“ ette järgmised sõnad:
               „, kes konsulteerib ELi missiooni vägede juhatajaga,“.
            
         
               9)
            
            
               Artikli 12 lõikesse 5 lisatakse lause lõppu järgmised sõnad:
               „ja/või ELi missiooni vägede juhatajale“.
            
         Artikkel 7
   Poliitika- ja julgeolekukomitee otsused (ÜVJP) 2016/396, (7) (ÜVJP) 2016/2352 (8) ja (ÜVJP) 2017/112 (9) tunnistatakse kehtetuks.
   Artikkel 8
   Nõukogu vaatab kõrge esindaja aruande põhjal läbi MPCC ja ühise toetuse koordineerimise üksuse loomise ühe aasta möödumisel nende täielikult toimivaks muutumisest ning igal juhul 2018. aasta lõpuks.
   Artikkel 9
   Käesolev otsus jõustub selle vastuvõtmise päeval.
   
      Luxembourg, 8. juuni 2017
      
         
            Nõukogu nimel
         
         
            eesistuja
         
         U. REINSALU
      
   
   
      (1)  Nõukogu 26. juuli 2010. aasta otsus 2010/427/EL, millega määratakse kindlaks Euroopa välisteenistuse korraldus ja toimimine (ELT L 201, 3.8.2010, lk 30).
   
      (2)  Nõukogu 22. jaanuari 2001. aasta otsus 2001/80/ÜVJP Euroopa Liidu sõjalise staabi moodustamise kohta (EÜT L 27, 30.1.2001, lk 7).
   
      (3)  Nõukogu 27. märtsi 2015. aasta otsus (ÜVJP) 2015/528, millega luuakse mehhanism Euroopa Liidu sõjalise või kaitsepoliitilise tähendusega operatsioonide ühiste kulude rahastamise haldamiseks (Athena) ja tunnistatakse kehtetuks otsus 2011/871/ÜVJP (ELT L 84, 28.3.2015, lk 39).
   
      (4)  Nõukogu 15. veebruari 2010. aasta otsus 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta (ELT L 44, 19.2.2010, lk 16).
   
      (5)  Nõukogu 17. jaanuari 2013. aasta otsus 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali) (ELT L 14, 18.1.2013, lk 19).
   
      (6)  Nõukogu 19. aprilli 2016. aasta otsus (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA) (ELT L 104, 20.4.2016, lk 21).
   
      (7)  Poliitika- ja julgeolekukomitee 15. märtsi 2016. aasta otsus (ÜVJP) 2016/396 Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülema nimetamise ning otsuse (ÜVJP) 2015/173 kehtetuks tunnistamise kohta (EUTM Somalia/1/2016) (ELT L 73, 18.3.2016, lk 99).
   
      (8)  Poliitika- ja julgeolekukomitee 7. detsembri 2016. aasta otsus (ÜVJP) 2016/2352, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni ülem ja tunnistatakse kehtetuks otsus (ÜVJP) 2016/939 (EUTM Mali/2/2016) (ELT L 348, 21.12.2016, lk 25).
   
      (9)  Poliitika- ja julgeolekukomitee 10. jaanuari 2017. aasta otsus (ÜVJP) 2017/112, millega nimetatakse ametisse Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) ELi missiooni ülem (EUTM RCA/1/2017) (ELT L 18, 24.1.2017, lk 47).